hu hu hu hu en de hu hu hu hu en hu hu hu hu hu en hu hu sk hu hu ro hu hu hu sk hu hu hu en hu hu hu nl tr hu hu sk hu hu hu sk hu hu hu hu hu hu hu pl hu es hu hu sk hu sk en hu hu hu hu en hu hu hu hu nn it hu sk hu hu hu hu hu hu hu hu en hu uk hu hu hu hu hu hu hu en hu en hu
székely | Palackba zárt üzenetek...
Egy székely (jómunkásember) feljegyzései az utókornak?
Archive for the tag “székely”
Amikor tróger voltam bizony sokkal másabb volt a világ mint most, elsősorban azért volt jobb mert éltem a gondtalan gyerekkoromat. Az ételekkel finnyás voltam, mint minden más gyerek de sokszor olyan éhesek voltunk a barátokkal, hogy azt is megettem amit otthon nem. Történt egyszer, hogy Ferike (a szomszéd, akinek még két bátyja volt, az apukája és a tatája pedig alkoholisták voltak) elhívott a nagyapjához és amikor benyitottunk az öreghez akkor épp készült ebédelni. Egyedül élt és a lehető legegyszerűbb, székely levest készítette el a Damikát, ami tulajdonképpen pityókaleves, székely túróval és kenyérrel. Annyira megkívántuk, hogy amikor megkínált akkor nem utasítottam vissza, pedig a környezet ahol élt az öreg, nem volt valami higiénikus. Nos elmondhatom, hogy csak akkor ettem ilyen ételt de most nagyon megkívántam.
Ez a történet annyira abszurd, hogy elsőre el sem hittem (szubjektív formában mesélem el): a gyergyóditrói, kapzsi pékség főnöke nem talál a térségben, alulfizetett munkaerőt (miért nem bojkottálják a helyi kenyeret?), ezért két Srí Lankai munkást alkalmaz, akiket a falu lakossága megvet és el akar üldözni (mert azt hiszik, hogy később még több idegen fog érkezni és féltik a székely menyecskéket), élükön a helyi katolikus, segédlelkésszel. Óriási botrány kerekedik az egészből, a sajtó szeme Ditrón van és az egészből azt lehet kiszűrni, hogy bizony a helyi lakosság egy kicsit rasszista (a ’80-as években sikeresen elűzték a cigány lakosságot a faluból) hisz csak a bőrszínük miatt ítélkeznek. De meg kell említeni azt is, hogy a székelyek egy az egyben elhitték a magyar kormány migránsozó propagandáját (a két, szerencsétlen pékmester, legálisan érkezett a községbe, munkavállalói engedéllyel). Mi lenne ha őket is így fogadnák amikor külföldre mennek, munkát vállalni?
Posted in filózások and tagged Gyergyóditró, székely, Székelyföld | Hozzászólás
Photo by Luiz M. Santos on Pexels.com
Nagyon sok ember csak azért termeszt pl. szőlőt a hátsó kertjében mert úgy örökölte a szüleitől, mert szereti a bort, sok a szabadideje és finomabb a házi mint a bolti. Nos én ezt megkérdőjelezném hisz számomra sokkal finomabb és olcsóbb a bolti és nem fáj tőle a fejem (persze ha kulturáltan fogyasztod). Emlékszem, hogy gyerekkoromban, Székelyföldön “pityókabort” csinált apám és így versenyeztek keresztapámmal, hogy melyik a finomabb. Mivel ott nem terem meg a szőlő csak a krumpli ezért ősszel hozták a románok (szerintem senki nem tudta még a fajtáját sem) és elcserélték pityókával ezért nevezték gúnyosan el így. Ha nagy kertem lenne akkor sem foglalkoznék szőlővel mert ilyen vagyok de azért csinálnék egy ilyen menő borospincét, válogatott borokkal:
Posted in filózások and tagged életmód, bor, székely | Hozzászólás
Székelyföldön, Csíkszeredában a vonatállomás melletti kocsmában egykedvűen üldögélnek és iszogatnak a székely favágók. Egyszer csak kivágódik az ajtó, süvít befelé a hideg téli szél, betoppan három tüszős-bocskoros román és köszönés nélkül ékes román nyelven az egyikük beleordítja a kocsma köményes pálinkagőzös levegőjébe, hogy:
– Cănd pleacă trenul la Mureş???!!! (Mikor indul a vonat Marosvásárhelyre?)
A székelyek csak ülnek, eltelik 3 perc, senki nem szól egy szót sem. Az egyik legnagyobb góbé leteszi a poharat, rájuk néz és azt mondja:
– Tekenyőt a beleidnek hoztál-é???
Posted in filózások and tagged humor, székely | Hozzászólás
Általában a lagzikon kétféle zenét játszanak, a lakodalmas rockot és a pszeudo népzenét (lásd pl. “Az a szép, az a szép akinek a…”). Nem tudom hogyan alakult ki ez a trend és azt sem, hogy hová tűnt az autentikus népzene. Városon táncházakban még fellelhető de micsoda paradoxon, falun szinte kihalt (a Gyergyói medencében az idők során, nem is alakult ki a helynek megfelelő specifikus tánc). Hazudnék ha azt mondanám, hogy szeretem a népzenét de tisztelem és nem nézem le mint a hallgatót és egyéb társát. Nem tudom elítélni azokat sem akik kívülről fújják de ha én megengedhetném magamnak akkor a Hot Jazz Band-et hívnám el muzsikálni és pontosan úgy tudnék mulatni mint Pista bá amikor Vásárhelyi rádió kívánságműsorát hallgatja.
Posted in filózások, zene and tagged lakodalom, székely, zene | Hozzászólás
Globális pénzpiaci válság van és kopogjam le, nekem még megvan a munkahelyem de azt olvasom, hogy rossz idők jönnek, gyárakat zárnak be és sok bank ment csődbe. De egyet nem értek, a jóléti társadalmak úgy működnek, egészségesen ha mindenki esztelenül költekezik (elgondolkodtatok azon, hogy miért van annyi turkáló nálunk? szerintem azért mert pl. az angolnak megtetszik egy ruha az üzletben de két nap múlva már meállapítja, hogy nem mutat olyan jól rajta, ezért kidobja), ha pedig nincsen pénze akkor hitelt vesz fel. Ha kilukad a lufi csődbemennek a hitelintézetek, az emberek nem tudnak annyit vásárolnani, tehát leáll a termelés. Persze a székelynél más a helyzet, ő nem érzi meg annyira az egész válságot mert nem cseréli le minden harmadik évben az autóját, jó neki a régi katódsugaras tévé is, sőt még az eléggé kopott bútora is kitart legalább húsz évig. A nagy gond nyugaton és még odébb az Óperenciás tengeren túl van ahol a nép nem tud annyi mindent vásárolni mint a régi szép időkben. Milyen lesz a következő év? Összeomlik a kapitalista rendszer, vagy esetleg kitör a háború? Nem vagyok Nosztradamusz, majd meglátjuk. És hajrá Obama!
Posted in filózások and tagged székely, válság | Hozzászólás
Amint már említettem, a statisztikák az mutatják, hogy Hargita megye Románia egyik legszegényebb megyéje, elsősorban azért mert kevés a külföldi befektető. Ugyanakkor az infrastruktúra katasztrofálisnak mondható, ezért is nem fejlődik az igazi megélhetést biztosítani tudó turizmus. Mégis örömmel olvastam, hogy végre Gyergyótölgyesen megalakult, az ország első EU kompatibilis esztenája, főleg amerikai pénzből! Pedig mindenki ódákat zengett a finom székely sajtról és a belőle készült túróból, azonban sejteni lehetett, hogy ez az ételkülönlegesség bizony nem higiéniai körülmények között készül (a sajtos ember fejte meg az állatokat, piszkos körmökkel és mocskos kézzel oltotta be, az edényeket meg patakvízzel mosták el és olyan helyre rakták érni ahol a legyek dorolták). Ezen kívül én megkockáztatnám, hogy nem is olyan finom, mert a híres francia sajt is pontosan ugyanilyen tejből készül, mégis világhírű, nem azért mert bonyolult technológiákkal készül hanem azért mert pincékben érlelik, sokszor hónapokig és van olyan típus amit fűszerekkel, vagy akár tarló elégetése közben keletkezett hamuval bolondítanak meg! De a székelynek jó az általa készített sajt, nem hiányolja belőle sem a penészt sem a diót, igaz Erdélyen kívül senki nem ismeri. Tehát szurkolok, hogy a Tölgyesesen történtek pozitív irányba mozdítsák el a helyzet és minél több ilyen kezdeményezés szülessen!
Posted in filózások and tagged esztena, sajt, székely, Székelyföld | Hozzászólás
Az átlag székelyt nem érdeklik az utazási irodák, last minute ajánlatai, hanem sokkal inkább a mezőn lévő fű megszárítása és hazahozatala. Míg mások azon gondolkodnak, ilyenkor nyárvíz idején, hogy Horvátországba, netán Rodoszra ruccanjanak el kirándulni, addig Jóska bácsi nem érti, hogy miért olyan csapadékos az idei nyár Székelyföldön („reggelente feltekintek az égre”). De sebaj, hisz ő köszöni, szépen jól megvan a tenger látványa nélkül is, és jobban esik neki a kaszafürdő, ha tudja, hogy már az ötödik szekér széna is bent van a csűrben és megkapta az esztenáról a jussát a tehene után, finom sajt formájában, amit túrónak fog elgyúrni.
Posted in filózások and tagged székely | Hozzászólás
10 kedvenc egészségtelen étel
A kisebbség tudja (tudatosan táplálkozók) a többség (nem érdekel a reform!), pedig mit sem sejti, hogy bizonyos ételek nem egészségesek, mégis szinte minden nap, de legalább egy héten egyszer, jóízűen fogyasztják. Most pedig felsorolok 10 olyan, kedvenc ételt (a legtöbb alapanyaga a sertéshús és természetesen tradicionálisan vannak elkészítve), amiket ha száműznének a mindennapi életből, akkor lehet, hogy kihalna a székelyek zöme, de nem csak ők!
Posted in filózások and tagged székely
Ha véletlenül az öreg székelynek Martini (a vermut történetét lásd itt) jut a kezébe és megkóstolja, akkor rögtön rávágja, hogy bizony ez cukros víz és fabatkát sem ér, meg sem közelíti a finom, székely házipálinkát! Tehát ő fokra méri az italát, nem érdekli a csomagolás, marketing stb. Pedig soha nem fogja megelőzni az olasz italt, hiába védették le a pálinkát, mint brandet. Valahogy nem tudom elképzelni James Bondot, ahogy két küldetés között a Bujdosó Székely nevű kocsmában ilyet igyon, vagy George Clooney-t aki előtt bevágják a csajok az ajtót mert nincsen nála a finom nedű. Szóval No Mariska no party!
Posted in filózások and tagged martini, pálinka, székely
autók Balkanizmus Basescu bicikli cég divat egészség emberismeret emberiség EU falu film francia futball főnök gasztronómia gyereknevelés hobbi humor háború hírek időjárás influenza Internet iskola járvány játék Karácsony kerékpár klímaváltozás kolléga koronavírus korrupció képregény könyv környezetszennyezés környezettudatosság környezetvédelem lakásfelújítás magyarok multik munka munkahely Nagyvárad nyaralás nyár online politika pénz QR-kód romanizmus Románia románok sport stressz számítógép székely Székelyföld tanűgy tévé tömegközlekedés uborkaszezon vallás vicc válság vásárlás zene állatok élelmiszer életmód összeesküvés elmélet ötlet újév ünneplés ősz
Archívum Hónap kiválasztása 2022 október 2022 szeptember 2022 augusztus 2022 július 2022 június 2022 május 2022 április 2022 március 2022 február 2022 január 2021 december 2021 november 2021 október 2021 szeptember 2021 augusztus 2021 július 2021 június 2021 május 2021 április 2021 március 2021 február 2021 január 2020 december 2020 november 2020 október 2020 szeptember 2020 augusztus 2020 július 2020 június 2020 május 2020 április 2020 március 2020 február 2020 január 2019 december 2019 november 2019 október 2019 szeptember 2019 augusztus 2019 július 2019 június 2019 május 2019 április 2019 március 2019 február 2019 január 2018 december 2018 november 2018 október 2018 szeptember 2018 augusztus 2018 július 2018 június 2018 május 2018 április 2018 március 2018 február 2018 január 2017 december 2017 november 2017 október 2017 szeptember 2017 augusztus 2017 július 2017 június 2017 május 2017 április 2017 március 2017 február 2017 január 2016 december 2016 november 2016 október 2016 szeptember 2016 augusztus 2016 április 2016 február 2015 november 2015 október 2015 január 2014 október 2014 szeptember 2014 július 2013 december 2013 november 2013 szeptember 2013 június 2013 május 2013 április 2013 március 2013 február 2013 január 2012 december 2012 november 2012 október 2012 szeptember 2012 augusztus 2012 július 2012 június 2012 május 2012 április 2012 március 2012 február 2012 január 2011 december 2011 november 2011 október 2011 szeptember 2011 augusztus 2011 július 2011 június 2011 május 2011 április 2011 március 2011 február 2011 január 2010 december 2010 november 2010 október 2010 szeptember 2010 augusztus 2010 július 2010 június 2010 május 2010 április 2010 március 2010 február 2010 január 2009 december 2009 november 2009 október 2009 szeptember 2009 augusztus 2009 július 2009 június 2009 május 2009 április 2009 március 2009 február 2009 január 2008 december 2008 november 2008 október 2008 szeptember 2008 augusztus 2008 július 2008 június 2008 május 2008 április 2008 március 2008 február 2008 január 2007 december 2007 november 2007 október 2007 szeptember 2007 augusztus 2007 július 2007 június 2007 május 2007 április 2007 március 2007 február 2007 január
Already have a WordPress.com account? Log in now.
Honlap megtekintése az Olvasóban
Hozzászóláshoz be kell jelentkezni!